CELEX: 
Language: mt
Date: 2020-08-12 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2019/1700 tal-Parlament Ewropew u tal-Kunsill billi jispeċifika n-numru u t-titlu tal-varjabbli għas-suġġett ad hoc tal-2022 “ħiliet tax-xogħol” u l-varjabbli ta’ tmien snin dwar “pensjonijiet u parteċipazzjoni fis-suq tax-xogħol” fid-dominju tal-forza tax-xogħol

IL-KUMMISSJONI
                               EWROPEA

                                                        Brussell, 12.8.2020
                                                        C(2020) 5463 final

                 REGOLAMENT DELEGAT TAL-KUMMISSJONI (UE) .../...

                                           ta’ 12.8.2020

     li jissupplimenta r-Regolament (UE) 2019/1700 tal-Parlament Ewropew u tal-Kunsill
     billi jispeċifika n-numru u t-titlu tal-varjabbli għas-suġġett ad hoc tal-2022 “ħiliet tax-
      xogħol” u l-varjabbli ta’ tmien snin dwar “pensjonijiet u parteċipazzjoni fis-suq tax-
                             xogħol” fid-dominju tal-forza tax-xogħol

                                    (Test b’rilevanza għaż-ŻEE)

MT                                                                                                 MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     F’konformità mal-Artikolu 6(1) tar-Regolament (UE) 2019/1700 tal-Parlament Ewropew u
     tal-Kunsill li jistabbilixxi qafas komuni għall-istatistika Ewropea relatata ma’ persuni u
     unitajiet domestiċi, abbażi ta’ data fuq livell individwali miġbura minn kampjuni, il-
     Kummissjoni tingħata s-setgħa li tadotta atti delegati li jispeċifikaw in-numru u t-titli tal-
     varjabbli għad-diversi settijiet tad-data. Skont l-Artikolu 6(2), in-numru ta’ varjabbli stabbilit
     fl-att delegat ma għandux jaqbeż b’aktar minn 5% lin-numru ta’ varjabbli għal kull dominju
     ta’ dawk li diġà huma meħtieġa mill-Kummissjoni (Eurostat) meta daħal fis-seħħ ir-
     Regolament (UE) 2019/1700.
     L-Istħarriġ tal-Forza tax-Xogħol (LFS) jinkludi LFS ewlieni u sistema li għal perjodu ta’
     tmien snin tgħaqqad sitt moduli regolari u żewġ suġġetti ad hoc. Il-varjabbli tal-LFS ewlieni,
     flimkien mal-ewwel modulu regolari li jrid jiġi implimentat fl-2021 (u mbagħad ripetut kull
     tmien snin) fuq is-“sitwazzjoni fis-suq tax-xogħol tal-migranti u d-dixxendenti immedjati
     tagħhom” li jridu jintbagħtu lill-Kummissjoni (Eurostat), huma pprovduti fir-Regolament
     Delegat tal-Kummissjoni (UE) 2020/257.
     Ir-Regolament Delegat preżenti jkopri n-numru u t-titlu tal-varjabbli għas-sett tad-data fid-
     dominju tal-forza tax-xogħol relatat mas-suġġett ad hoc “ħiliet tax-xogħol” li jrid jiġi
     implimentat fl-2022 u għall-modulu regolari dwar “pensjonijiet u parteċipazzjoni fis-suq tax-
     xogħol” li jrid jiġi implimentat fl-2023 (u mbagħad ripetut kull tmien snin).
     L-erba’ moduli regolari l-oħra dwar “organizzazzjoni tax-xogħol u arranġamenti tal-ħin tax-
     xogħol”, “inċidenti fuq ix-xogħol u problemi tas-saħħa marbuta max-xogħol”,
     “rikonċiljazzjoni bejn ix-xogħol u l-ħajja tal-familja” u “żgħażagħ fis-suq tax-xogħol”, kif
     ukoll is-suġġetti ad hoc li jridu jiġu inklużi mill-2026 ’l hemm, se jkopruhom Regolamenti
     Delegati separati li jiġu adottati aktar tard u li jibdew japplikaw mill-2024.

     2.       KONSULTAZZJONIJIET QABEL L-ADOZZJONI TAL-ATT
     Il-Kummissjoni wettqet il-konsultazzjonijiet xierqa dwar dan l-att delegat.
     Ikkonsultat bil-fomm lill-esperti nazzjonali dwar l-abbozz tal-att delegat waqt il-laqgħat tal-
     esperti. F’Marzu 2020, ikkonsultat bil-miktub lid-Diretturi Ewropej tal-Istatistika Soċjali.
     Ikkonsultat ukoll lill-grupp tal-esperti tal-“Istituti Nazzjonali tal-Istatistika tas-Sistema
     Ewropea tal-Istatistika”.
     Il-Kummissjoni żammet lill-Parlament Ewropew u lill-Kunsill ilkoll infurmati kif xieraq dwar
     il-konsultazzjonijiet.

     3.       ELEMENTI ĠURIDIĊI TAL-ATT DELEGAT
     Dan ir-Regolament Delegat għandu l-iskop li jadotta n-numru u t-titlu tal-varjabbli għas-
     suġġett ad hoc tal-2022 “ħiliet tax-xogħol” u l-modulu regolari dwar “pensjonijiet u
     parteċipazzjoni fis-suq tax-xogħol” fid-dominju tal-forza tax-xogħol, kif previst fl-Artikolu
     6(1) tar-Regolament (UE) 2019/1700.

MT                                                   1                                                    MT
 ---pagebreak---      F’konformità mal-Artikolu 3 tar-Regolament (UE) 2019/22401, in-numru ta’ varjabbli kemm
     għas-suġġett ad hoc tal-2022 “ħiliet tax-xogħol” u kemm għall-modulu regolari dwar
     “pensjonijiet u parteċipazzjoni fis-suq tax-xogħol” jenħtieġ li ma jkunx jaqbeż il-11.
     Flimkien mal-varjabbli trimestrali, annwali u biennali inklużi fl-Anness I tar-Regolament
     (UE) 2019/2240, in-numru ta’ varjabbli li jridu jinġabru fl-2022 u fl-2023 jenħtieġ li ma jkunx
     jaqbeż b’aktar minn 5% lin-numru ta’ varjabbli miġbur għad-dominju tal-forza tax-xogħol
     meta daħal fis-seħħ ir-Regolament (UE) 2019/1700, u b’hekk ikun qed jiġi ssodisfat ir-
     rekwiżit tal-Artikolu 6(2) tar-Regolament (UE) 2019/1700.
     L-att delegat ma għandu l-ebda implikazzjoni fuq il-baġit tal-UE.
     L-att delegat jikkonċerna kwistjoni marbuta maż-Żona Ekonomika Ewropea (ŻEE) u
     għalhekk l-applikazzjoni tiegħu jenħtieġ tkun estiża għaż-ŻEE.

     1
            Ir-Regolament ta’ Implimentazzjoni tal-Kummissjoni (UE) 2019/2240 tas-16 ta’ Diċembru 2019 li
            jispeċifika l-elementi tekniċi tas-sett tad-data, li jistabbilixxi l-formati tekniċi għat-trażmissjoni tal-
            informazzjoni u li jispeċifika l-arranġamenti dettaljati u l-kontenut tar-rapporti tal-kwalità dwar l-
            organizzazzjoni ta’ stħarriġ kampjun dwar il-forza tax-xogħol f’konformità mar-Regolament (UE)
            2019/1700 tal-Parlament Ewropew u tal-Kunsill (ĠU L 336, 30.12.2019, p. 59).

MT                                                          2                                                             MT
 ---pagebreak---                       REGOLAMENT DELEGAT TAL-KUMMISSJONI (UE) .../...

                                                     ta’ 12.8.2020

         li jissupplimenta r-Regolament (UE) 2019/1700 tal-Parlament Ewropew u tal-Kunsill
         billi jispeċifika n-numru u t-titlu tal-varjabbli għas-suġġett ad hoc tal-2022 “ħiliet tax-
          xogħol” u l-varjabbli ta’ tmien snin dwar “pensjonijiet u parteċipazzjoni fis-suq tax-
                                 xogħol” fid-dominju tal-forza tax-xogħol

                                              (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/1700 tal-Parlament Ewropew u tal-Kunsill tal-
     10 ta’ Ottubru 2019 li jistabbilixxi qafas komuni għall-istatistika Ewropea relatata ma’
     persuni u unitajiet domestiċi, abbażi ta’ data fuq livell individwali miġbura minn kampjuni, li
     jemenda r-Regolamenti (KE) Nru 808/2004, (KE) Nru 452/2008 u (KE) Nru 1338/2008 tal-
     Parlament Ewropew u tal-Kunsill, u li jħassar ir-Regolament (KE) Nru 1177/2003 tal-
     Parlament Ewropew u tal-Kunsill u r-Regolament tal-Kunsill (KE) Nru 577/982, u b’mod
     partikolari l-Artikolu 6(1) tiegħu,
     Billi:
     (1)      Biex tkopri l-ħtiġijiet identifikati fis-suġġetti dettaljati rilevanti, il-Kummissjoni
              jenħtieġ tispeċifika n-numru u t-titli tal-varjabbli għas-sett tad-data fid-dominju tal-
              forza tax-xogħol.
     (2)      Il-Kummissjoni jenħtieġ tistabbilixxi n-numru u t-titlu tal-varjabbli għas-suġġett ad
              hoc “ħiliet tax-xogħol” u l-varjabbli ta’ tmien snin dwar is-suġġett dettaljat ta’
              “pensjonijiet u parteċipazzjoni fis-suq tax-xogħol” fid-dominju tal-forza tax-xogħol.
     (3)      Jenħtieġ li n-numru ta’ varjabbli li jridu jinġabru ma jaqbiżx b’aktar minn 5% lin-
              numru ta’ varjabbli miġbura għad-dominju tal-forza tax-xogħol fil-mument meta daħal
              fis-seħħ ir-Regolament (UE) 2019/1700.
     ADOTTAT DAN IR-REGOLAMENT:

                                                      Artikolu 1
     In-numru u t-titli tal-varjabbli għas-suġġett ad hoc tal-2022 “ħiliet tax-xogħol” u l-varjabbli
     ta’ tmien snin għal “pensjonijiet u parteċipazzjoni fis-suq tax-xogħol” fid-dominju tal-forza
     tax-xogħol huma stabbiliti fl-Anness.

                                                      Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     2
               ĠU L 261I, 14.10.2019, p. 1.

MT                                                        3                                              MT
 ---pagebreak---      Dan ir-Regolament għandu jorbot fl-intier tiegħu u japplika direttament fl-Istati Membri
     kollha.

     Magħmul fi Brussell, 12.8.2020

                                              Għall-Kummissjoni
                                              Il-President
                                              Ursula VON DER LEYEN

MT                                              4                                               MT
 ---documentbreak---                                IL-KUMMISSJONI
                               EWROPEA

                                                        Brussell, 12.8.2020
                                                        C(2020) 5463 final

                                                        ANNEX

                                             ANNESS

                                                tar-

                 REGOLAMENT DELEGAT TAL-KUMMISSJONI (UE) .../...

     li jissupplimenta r-Regolament (UE) 2019/1700 tal-Parlament Ewropew u tal-Kunsill
     billi jispeċifika n-numru u t-titlu tal-varjabbli għas-suġġett ad hoc tal-2022 “ħiliet tax-
      xogħol” u l-varjabbli ta’ tmien snin dwar “pensjonijiet u parteċipazzjoni fis-suq tax-
                             xogħol” fid-dominju tal-forza tax-xogħol

MT                                                                                                 MT
 ---pagebreak---                                                                                    ANNESS
                                    In-numru u t-titlu tal-varjabbli għas-suġġett ad hoc tal-2022 “ħiliet tax-xogħol” u
                  l-varjabbli ta’ tmien snin dwar “pensjonijiet u parteċipazzjoni fis-suq tax-xogħol” fid-dominju tal-forza tax-xogħol

                                            Identifikatur
 Suġġett               Suġġett dettaljat                    Isem il-varjabbli
                                            tal-varjabbli

                                            DIGITAL         Il-ħin iddedikat għal xogħol fuq apparat diġitali fl-impjieg ewlieni jew fl-aħħar impjieg

                                            READING         Il-ħin iddedikat għal qari ta’ manwali u ta’ dokumenti tekniċi relatati max-xogħol, fl-impjieg ewlieni jew fl-aħħar impjieg

                                            CALCULATE       Il-ħin iddedikat għal xogħol ta’ kalkoli relattivament kumplessi, fl-impjieg ewlieni jew fl-aħħar impjieg

                                            PHYSICAL        Il-ħin iddedikat għal xogħol fiżiku iebes, fl-impjieg ewlieni jew fl-aħħar impjieg

         03c.                               DEXTERITY       Il-ħin iddedikat għal xogħol manwali, fl-impjieg ewlieni jew fl-aħħar impjieg
   Parteċipazzjoni
 fis-suq tax-xogħol
                                            COMMINT         Il-ħin iddedikat għal interazzjoni ma’ nies fl-istess intrapriża jew organizzazzjoni, fl-impjieg ewlieni jew fl-aħħar impjieg
   – 11-il varjabbli    Ħiliet tax-xogħol
       miġbura
   (11 relatati ma’                                         Il-ħin iddedikat għal interazzjoni ma’ nies minn barra l-intrapriża jew l-organizzazzjoni, fl-impjieg ewlieni jew fl-aħħar
                                            COMMEXT
   suġġett ad hoc)                                          impjieg

                                            GUIDANCE        Il-ħin iddedikat għall-għoti ta’ pariri, taħriġ jew tagħlim lil persuni oħra, fl-impjieg ewlieni jew fl-aħħar impjieg

                                            JOBAUTON        Il-grad ta’ awtonomija waqt it-twettiq tal-kompiti, fl-impjieg ewlieni jew fl-aħħar impjieg

                                            REPETITIVE      Ir-ripetittività tal-kompiti, fl-impjieg ewlieni jew fl-aħħar impjieg

                                            PROCEDURE       Il-kompiti deskritti b’mod preċiż bi proċeduri stretti, fl-impjieg ewlieni jew fl-aħħar impjieg

MT                                                                                       1                                                                                            MT
 ---pagebreak---                                        Identifikatur
 Suġġett           Suġġett dettaljat                   Isem il-varjabbli
                                       tal-varjabbli

                                       PENSTYP1        Pensjoni tax-xjuħija

                                       AGEPENSO        L-età tal-persuna meta bdiet tirċievi pensjoni tax-xjuħija

                                       STATRECE        L-ewwel wasla statutorja ta’ pensjoni tax-xjuħija bi tnaqqis jew b’bonus

                                       PENSTYP2        Pensjoni tad-diżabbiltà jew benefiċċju ieħor tad-diżabbiltà fi flus kontanti perjodiċi
         03d.
   Parteċipazzjoni                        AGEPENSD     L-età tal-persuna meta bdiet tirċievi pensjoni tad-diżabbiltà jew benefiċċji oħra tad-diżabbiltà fi flus kontanti perjodiċi
 fis-suq tax-xogħol     Pensjonijiet u
   – 11-il varjabbli parteċipazzjoni fis- PROVTYPE     Pensjoni tal-manteniment
       miġbura         suq tax-xogħol
   (11-il varjabbli                       PENSSITU     Is-sitwazzjoni meta bdiet tasal pensjoni tax-xjuħija
   ta’ tmien snin)
                                       WSTPREAS        Ir-raġuni ewlenija għal waqfien mix-xogħol meta bdiet tasal pensjoni tax-xjuħija

                                       WCONREAS        Ir-raġuni ewlenija għal tkomplija tax-xogħol meta qed tasal pensjoni tax-xjuħija

                                       LMREENT         Dħul mill-ġdid fis-suq tax-xogħol wara li tkun bdiet tasal pensjoni tax-xjuħija

                                       LMENTREAS       Ir-raġuni ewlenija għal dħul mill-ġdid fis-suq tax-xogħol

MT                                                                                 2                                                                                            MT